钦定古今图书集成/理学汇编/经籍典/第153卷 > 朱子全书二 > 《小弁》
## 钦定古今图书集成/理学汇编/经籍典/第153卷 > 朱子全书二 > 《小弁》

问：“《小弁》诗，古今说者皆以为此诗之意，与舜怨慕之
意同。窃以为，只‘我罪伊何’一句，与舜‘于我何哉’之意
同。至后面‘君子秉心，维其忍之’，与‘君子‘不惠不舒’，究
之分明是怨其亲，却与舜怨慕之意似不同’。”曰：“作《小
弁》者，自是未到得舜地位，盖亦常人之情耳。只‘我罪
伊何’上面说‘何辜于天’，亦一似自以为无罪相似，未
可与舜同日而语也。”问：“‘‘莫高匪山，莫浚匪泉’，君子无
易由言，耳属于垣’。《集传》作赋体，是以上两句兴下两
句耶？”曰：“此只是赋。盖以为‘莫高如山，莫浚如泉’，而君
子亦不可易其言，亦恐有人闻之也。”又曰：“看《小雅》虽
未毕，且并看《大雅》。《小雅》后数篇，大概相似，只消兼看。”
因言：“诗人所见极大。如《巧言诗》：‘奕奕寝庙，君子作之。
秩秩大猷，圣人莫之他人有心，予忖度之’。”“‘跃跃毚兔，
遇犬获之’。此一章本意只是恶巧言谗谮之人，却以
‘奕奕寝庙’与‘秩秩大猷’起兴。盖以其大者兴其小者，
便见其所见极大，形于言者，无非义理之极致也。”时
举云：“此亦是先王之泽未泯，理义根于其心，故其形
于言者，自无非义理。”先生颔之。〈语类〉